ป้อมรอบกำแพงพระบรมมหาราชวัง - วิกิพีเดีย

# ป้อมรอบกำแพงพระบรมมหาราชวัง

### จากวิกิพีเดีย สารานุกรมเสรี

สารานุกรมประเทศไทย
...

ป้อมรอบกำแพงพระบรมมหาราชวัง มีทั้งสิ้น ๑๗ ป้อม สร้างขึ้นในสมัยพระบาทสมเด็จพระพุทธยอดฟ้าจุฬาโลกจำนวน ๑๐ ป้อม และสร้างเพิ่มเติมในภายหลัง แต่เดิมเป็นป้อมมีหอรบ มีหลังคามุงกระเบื้องโบกปูนทับ ป้อมทั้งหมดมีชื่อคล้องจองกัน ดังนี้

- ป้อมอินทรรังสรรค์ อยู่มุมกำแพง ด้านทิศตะวันตกต่อทิศเหนือ ตรงข้ามกับท่าพระจันทร์ [1] เป็นป้อมรูปแปดเหลี่ยม ถูกรื้อสมัยลงในสมัยรัชกาลที่ ๖ เพื่อสร้างถนนนอกกำแพงด้านตะวันตก

- ป้อมขันธ์เขื่อนเพชร อยู่ทางด้านทิศเหนือ ถัดจากประตูวิเศษไชยศรี [2] เป็นป้อมรูปแปดเหลี่ยม

- ป้อมเผด็จดัสกร อยู่มุมกำแพงด้านทิศเหนือต่อทิศตะวันออก ตรงข้ามกับศาลหลักเมืองกรุงเทพมหานคร [3] เป็นป้อมรูปแปดเหลี่ยม มีที่ตั้งเสาธง

- ป้อมสัญจรใจวิง อยู่ทางด้านทิศตะวันออก ตรงกับถนนบำรุงเมือง [4] สร้างขึ้นในสมัยพระบาทสมเด็จพระจอมเกล้าเจ้าอยู่หัว

- ป้อมสิงขรขันธ์ อยู่ทางด้านทิศตะวันออก ถัดจากประตูสวัสดิ์โสภา ตรงข้ามกับวังสราญรมย์ [5]

- ป้อมขยันยิงยุทธ อยู่ทางด้านทิศตะวันออก ทางเหนือของพระที่นั่งสุทไธสวรรย์ [6] สร้างในสมัยพระบาทสมเด็จพระจอมเกล้าเจ้าอยู่หัว

- ป้อมฤทธิรุดโรมรัน อยู่ทางด้านทิศตะวันออก ทางใต้ของพระที่นั่งสุทไธสวรรย์ [7] สร้างในสมัยพระบาทสมเด็จพระจอมเกล้าเจ้าอยู่หัว

- ป้อมอนันตคีรี อยู่ทางด้านทิศตะวันออก เหนือมุมกำแพงด้านทิศตะวันออกต่อทิศใต้ ถัดจากประตูศักดิ์ไชยสิทธิ [8]

- ป้อมมณีปราการ อยู่มุมกำแพง ด้านทิศใต้ [9] เป็นป้อมรูปหอรบ สร้างในสมัยรัชกาลที่ ๑ บูรณะในสมัย รัชกาลที่ ๒

- ป้อมพิศาลสีมา อยู่บนกำแพง ด้านทิศใต้ ระหว่างประตูวิจิตรบรรจงกับประตูอนงคารักษ์ ตรงข้ามกับวัดพระเชตุพน [10]

- ป้อมภูผาสุทัศน์ อยู่มุมกำแพง ด้านทิศตะวันตกข้างใต้ ถัดจากประตูพิทักษ์บวร [11]

- ป้อมสัตตบรรพต เป็นป้อมรูปหอรบ สร้างในสมัยรัชกาลที่ ๒ ถูกรื้อสมัยลงในสมัยรัชกาลที่ ๖ เพื่อสร้างถนนนอกกำแพงด้านตะวันตก

- ป้อมโสฬสศิลา อยู่บนกำแพง ด้านทิศตะวันตก ใต้ประตูอุดมสุดารักษ์ [12] เป็นป้อมรูปหอรบ สร้างในสมัยรัชกาลที่ ๑ บูรณะในสมัยรัชกาลที่ ๒

- ป้อมมหาโลหะ อยู่บนกำแพง ด้านทิศตะวันตก เหนือประตูอุดมสุดารักษ์ [13] เป็นป้อมรูปหอรบ สร้างในสมัยรัชกาลที่ ๑ บูรณะในสมัย รัชกาลที่ ๒

- ป้อมทัศนานิกรม อยู่บนกำแพง ด้านทิศตะวันตก [14] สร้างในสมัยพระบาทสมเด็จพระจุลจอมเกล้าเจ้าอยู่หัว

- ป้อมพรหมอำนวยศิลป์ อยู่ริมน้ำ เหนือท่าราชวรดิฐ ปัจจุบันรื้อออกไปแล้ว

- ป้อมอินทรอำนวยศร อยู่ริมน้ำ ใต้ท่าราชวรดิฐ ปัจจุบันรื้อออกไปแล้ว

ถ้าเราเดินรอบกำแพงพระบรมมหาราชวัง เวียนตามเข็มนาฬิกา จะพบประตู และ ป้อม เรียงลำดับดังนี้

- ด้านทิศเหนือ : ป้อมอินทรรังสรรค์ - ประตูวิมานเทเวศร์ - ประตูวิเศษไชยศรี - ป้อมขันธ์เขื่อนเพชร - ประตูมณีนพรัตน์ - ป้อมเผด็จดัสกร
- ด้านทิศตะวันออก : ป้อมเผด็จดัสกร - ประตูสวัสดิโสภา - ป้อมสัญจรใจวิง - ป้อมสิงขรขันธ์ - ประตูเทวาพิทักษ์ - ป้อมขยันยิงยุทธ- พระที่นั่งสุทไธสวรรย์- ป้อมฤทธิรุดโรมรัน - ประตูศักดิ์ไชยสิทธิ - ป้อมอนันตคีรี - ป้อมมณีปราการ
- ด้านทิศใต้ : ป้อมมณีปราการ - พระตำหนักสวนกุหลาบ - ประตูวิจิตรบรรจง - ป้อมพิศาลสีมา - ประตูอนงคารักษ์ - ประตูพิทักษ์บวร - ป้อมภูผาสุทัศน์
- ด้านทิศตะวันตก : ป้อมภูผาสุทัศน์ - ประตูสุนทรทิศา - ป้อมโสฬสศิลา - ประตูอุดมสุดารักษ์ - ป้อมมหาโลหะ - ประตูเทวาภิรมย์ - ป้อมทัศนานิกรม

## [แก้] ดูเพิ่ม

- ประตูพระบรมมหาราชวัง

| ป้อมรอบกำแพงพระบรมมหาราชวัง เป็นบทความเกี่ยวกับ อาคาร ถนน หรือ สถานที่สำคัญ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ป้อมรอบกำแพงพระบรมมหาราชวัง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9B/%E0%B9%89/%E0%B8%AD/%E0%B8%9B%E0%B9%89%E0%B8%AD%E0%B8%A1%E0%B8%A3%E0%B8%AD%E0%B8%9A%E0%B8%81%E0%B8%B3%E0%B9%81%E0%B8%9E%E0%B8%87%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A1%E0%B8%AB%E0%B8%B2%E0%B8%A3%E0%B8%B2%E0%B8%8A%E0%B8%A7%E0%B8%B1%E0%B8%87.html".

หมวดหมู่: พระบรมมหาราชวัง | บทความเกี่ยวกับ สถานที่ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา